
Esselamu alejkum, skupljamo sredstva za kupovinu prostorija za džamiju. Ova sredstva budu na računu na banci. Bez obzira što mi to ne tražimo, nama banka daje određeni postotak kamate (jer su zakonski obavezni da tako urade). Jedni nas savjetuju da te pare damo toj banci na kojoj držimo novac, dok drugi kažu da im to ne damo, već da te pare damo negdje gdje se pravi put ili slično. Pa bih vas zamolili da nas posavjetujete šta je najbolje da uradimo?


* 
* 
* 
* 
* 
* 
* 

 
Šta uraditi sa kamatom koju daje banka?

Zaštita imovine je jedan od temeljnih ciljeva Šerijata, stoga je dozvoljeno, ukoliko ne postoji druga solucija, čuvati novac na kamatnoj banci, međutim, ako ih je moguće čuvati na tekućem računu nije dozvoljeno čuvati ih na štednji, jer prijeka potreba dozvoljava zabranjeno samo u mjeri koja je neophodna. ***[Kamata](https://pitajucene.com/search/kamat/questions/ "Pretraži pitanja o kamati")*** koja iz toga proizađe nije vlasništvo vlasnika glavnice, jer je dobivena na zabranjen način, stoga je dužan izdvoiti je iz ostalog imetka. Tako dobivena sredstva se neće ostaviti banci, jer se time pomaže institucija koja posluje na ***[haram](https://pitajucene.com/search/haram/questions/ "Pretraži pitanja o haramu")*** način i ta će sredstva vjerovatno ponovo upotrijebiti u haramu. Takva sredstva daju se s nijetom čišćenja imetka, a ne s nijetom sadake i daju se u neku od općih koristi muslimana.


Odgovorio: Mr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")***


